حەسەن روحانی:🔻 گەرووی هورمز نابێت ببێتە گەرووی جەنگ؛ ئەگەر هیچ كەشتیەكی پێدا نەڕوات بەكەڵكی چی دێت ؟ درەو:حەسەن روحانی، سەرۆك كۆماری پێشووتری ئێران دەڵێت، گەرووی هورمز نابیێت ببێتە گەرووی جەنگ، ئێمە نامانەوێت گەرووی جەنگ دروست بکەین کە لەوێدا هەموومان بەردەوام شەڕ بکەین.بێگومان گەرووی هورمز دەبێت گەرووی ئاسایشی ئێمە بێت، گەرووی هورمز دەبێت گەروویەکی پڕ لە گەشە و بوژانەوە بێت، ئەگەر گەشەی تێدا نەبێت، هیچی کەشتییەکی تێدا هاتووچۆ ناکات، ئێمە چی بکەین؟ گەروویەک کە کەشتی تێدا نەبێت بە کەڵکی چی دێت؟.حەسەن روحانی، ئاماژە بەوەشدەكات، ئێمە دەمانەوێت گەروویەک بێت گەشەی هەبێت، هاتووچۆی تێدا بێت و بازرگانی نێودەوڵەتی تێدا بێت، ئێمەش دەمانەوێت متمانە بە بازرگانی نێودەوڵەتی بدەین.بەپێچەوانەشەوە، لە هەمان کاتدا دەبێت لەم گەرووەدا ئاسایشی ئێمەش لەبەرچاو بگیڕێت، ئێستا من لەوەش زیاتر دەڵێم: ئاسایشی ئێمە و ئاسایشی عومان، ئێمە دوو وڵاتین لە دوو لای گەرووەکە؛ ئێمە لای باکورین و ئەوانیش لای باشورن.ئەگەر کەشتییەک بیەوێت تێپەڕێت کە هەڕەشە لە ئاسایشی عومان یان هەڕەشە لە ئاسایشی ئێران بکات، ئەمە هیچ واتایەکی نییە، ئێمە تێپەڕینی بێ زیان ڕێگەپێدراومان دەوێت، یاسا نێودەوڵەتییەکانیش هەر ئەمە دەڵێن.دەبێت ئاسایشی ئێمە دابین بکرێت، بەڵام لە هەمان کاتدا دەبێت کارێک بکەین کە لە تەواوی خاڵە ستراتیژییەکانی وڵات، کەڵک و سوود وەربگرین.