مەسعود پزشكیان:🔻 سەرەخۆشی لە خەڵکی کوردستان دەكەین بۆ رووداوە كارەساتاوییەكەی رێگەی سنە-هەمەدان كە بەهۆیەوە ژمارەیەك هاوڵاتی گیانیان لەدەستدادرەو:مەسعود پزشكیان، سەرۆك كۆماری ئێران دەڵێت، رووداوە كارەساتاوییەكەی تەقینەوەی تانکەری سووتەمەنی لە ڕێگەی سنە-هەمەدان و گیانلەدەستدانی ژمارەیەک لە هاوڵاتییە خۆشەویستەکانمان، خەم و پەژارەیەکی قووڵی دروست کرد.پزكشیان لە سەكۆی "ئێكس" نوسیویەتی: وێڕای دەربڕینی سەرەخۆشی لە بنەماڵە سەربەرزەکان و جەماوەری خەڵکی کوردستان، پێویستە بەرپرسانی پەیوەندیدار چارەسەرکردنی خێرای برینداران بخە پێشەنگی كارەكانیان، لەگەڵ هاوکاریکردنی بنەماڵەی قوربانییان و ئەنجامدانی لێکۆڵینەوەی ورد لە هۆکارەکانی رووداوەکە.🔹ئێوارەی دوێنێ‌ بەهۆی پێکدادانی تانکەرێکی سووتەمەنی لەگەڵ ترەیلییەک لەسەر ڕێگەی سنە-هەمەدان کە بووە هۆی تەقینەوە و ئاگرگرتنی تانکەرەکە، بەوهۆیەوە 13 کەس گیانیان لەدەستداو ژمارەیەکی دیکەش برینداربوون، لە نێو ئەو كەسانەی گیانلەدەستداوە ژن و منداڵ هەیە.